แบงก์โน้ตส์
ไม่เฮี้ยน
18 ส.ค. 2554

ไม่เฮี้ยน
ฮือฮากันยกใหญ่ เมื่อเลขท้ายรถโฟล์คตู้สีดำป้ายแดง หมายเลข ว 1662 ของ น.ส.ยิ่งลักษณ์ ชินวัตร นายกรัฐมนตรี ดันไปตรงกับเลขท้าย 62 ของสลากงวดนี้เป๊ะๆ
จนบรรดาคอหวยขนานนามนายกฯ หญิงคนแรกของไทยกันว่า เจ้าแม่ปูแดง 
แต่ที่ครางฮือไม่แพ้กันคือเอ็มดีหนุ่มอย่าง เสี่ยวรวิทย์ ชัยลิมปมนตรี กรรมการผู้จัดการ ธอส. ขึ้นเป็นประธานในการออกสลากงวดนี้
บรรดาคน่แวดล้อม พีอาร์ เลขาฯ แม้กระทั่งคนสำนักงานสลากฯ ยังแอบย่องไปจดเลขทะเบียนรถของ วรวิทย์ คือ 2388 เพราะว่าเลขท้ายรถของประธานออกสลากแต่ละงวดนั้นเฮี้ยนจริง ถูกกันมามากต่อมากแล้ว 
แต่รอบนี้ หวยวรวิทย์ ไม่เป็นดังคาด พอโฆษกประกาศเลขท้ายที่ออก 62 หลายคนเข่าแทบทรุด หมดไปคนละหลายตังค์ทีเดียว คริๆๆ